
1.
JAVNI POZIV ZA PRIJAVU PROJEKATA IZ PODRUČJA KULTURE ZA 2027. GODINU
1.1. OPIS PROBLEMA ČIJEM SE RJEŠAVANJU ŽELI DOPRINIJETI NATJEČAJEM
Zajednice koje njeguju i potiču kreativnost u svojoj sredini  doprinose razvoju ugodnijeg životnog okruženja te  otvaraju perspektive za gospodarski razvoj i zapošljavanje.  Kroz dodjelu potpora  različitim nositeljima, organizatorima  kulturnih programa (ustanovama, udrugama, umjetnicima i drugim pravnim i fizičkim osobama) razvija se mreža kulturne infrastrukture, potiče se participacija u kulturnom životu i kulturna potrošnja, a kultura postaje važan sektor koji stvara i proizvodi dobra i vrijednosti.

Grad Lipik  je grad bogate kulturne baštine i tradicijske kulture.

Kultura značajno doprinosi formiranju identiteta i osjećaju pripadnosti pojedinaca u zajednici. Kultura ima važnu ulogu u formiranju stavova i vrijednosti, te može imati važne pozitivne učinke na socijalizaciju, osobnu formaciju i društvenu afirmaciju građana. Građani, ne samo da mogu biti korisnici kulturnih događanja i konzumenti kulturnih proizvoda, već često djeluju (pro)aktivno, kroz različite oblike samoorganiziranja u području umjetnosti i kulture.

Natječajni postupak provodi se u skladu s Zakonom o kulturnim vijećima i financiranju javnih potreba u kulturi („Narodne novine“ 83/22), Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) i Pravilnikom o financiranju javnih potreba Grada Lipika (Službeni glasnik Grada Lipika  br. 1/16.)
1.2
CILJEVI JAVNOG POZIVA I PRIORITETI ZA DODJELU SREDSTAVA 
Opći cilj Poziva je podržati aktivnosti i programe  sa ciljem razvitka i promicanja kulturnog života Grada Lipika.   
Specifični cilj Poziva je dodjela financijskih potpora za sufinanciranje projekata, programa i aktivnosti sa ciljem stvaranja,  unapređenja i održavanja kulturnog života Grada, sa posebnim naglaskom na njegovanju  tradicijske i kulturno umjetničke baštine kao i umjetničkog stvaralaštva našega kraja.

Prioriteti za dodjelu sredstava:

a) likovna djelatnost,

b) muzejsko-galerijska djelatnost,

c) glazbena djelatnost,

d) glazbeno-scenska i plesna djelatnost,

e) kazališna djelatnost,

f) filmska i video djelatnost,

g) knjižna i nakladnička djelatnost,

h) knjižnična djelatnost,

i) nova medijska kultura,

j) znanstveno-istraživačka djelatnost,

k) kulturno-umjetnički amaterizam,
i) ostalo.
1.3
PLANIRANI IZNOSI I UKUPNA VRIJEDNOST JAVNOG POZIVA

(1) Za financiranje projekata u okviru ovog Javnog poziva raspoloživ je iznos od 4.000,00 eura.
(2) Najmanji iznos traženih sredstava za financiranje projekta je 200,00 eura, a najveći 3.000,00 eura
(3) Način plaćanja:

Plaćanje odobrenog projekta izvršiti će se temeljem podnesenog pisanog zahtjeva prijavitelja sredstava.

Odobreni iznosi isplatiti će se  u više obroka sukladno raspoloživosti financijskih sredstava iz gradskog proračuna, a što će biti definirano Ugovorom o financijskoj podršci projekata udruge.

U slučaju neostvarivanja prihoda u Proračunu Grada Lipika u značajnoj mjeri, što se utvrđuje Odlukom o izmjenama i dopuna Proračuna za tekuću godinu, Grad zadržava pravo obustave isplata, te izradu anexa ugovora radi  izmjena u programskom i financijskom dijelu provedbe projekta. 
(4) Projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva. 
  2.
FORMALNI UVJETI JAVNOG POZIVA
2.1. Prihvatljivi prijavitelji: tko može podnijeti prijavu?
Prijavu projekta na ovaj Javni poziv može podnijeti:

1) udruga u kulturi
- koja je upisana u Registar udruga i koja je programski usmjerena na rad u području kulture što je razvidno iz ciljeva i popisa djelatnosti u statutu udruge,

 
- koja je upisana u Registar neprofitnih organizacija, 

- koja vodi transparentno financijsko poslovanje u skladu s propisima o računovodstvu neprofitnih organizacija,

 - koja je ispunila ugovorne obveze u prethodnoj godini  prema Gradu Lipiku,

-  nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu što se dokazuje Potvrdom o nepostojanju duga i  Proračunu Grada što se utvrđuje uvidom u službene evidencije Grada Lipika,
-  da se protiv osobe ovlaštene za zastupanje i voditelja projekta ne vodi kazneni postupak, što se dokazuje uvjerenjem nadležnog suda, ne starijem od šest mjeseci
- da ima utvrđen način javnog objavljivanja programskog i financijskog izvješća o radu za proteklu godinu 
- ima zadovoljavajuće organizacijske kapacitete i ljudske resurse za provedbu projekta,

- da općim aktom ima uspostavljen model dobrog financijskog upravljanja i kontrola, te način sprečavanja sukoba interesa pri raspolaganju javnim  sredstvima, 

- da nije u stečajnom postupku gašenja, postupku prisilne naplate ili u postupku likvidacije, 
- da ima usvojen financijski plan i program rada 

 2) ustanova u kulturi
 – koja je upisana u sudske registre u skladu sa zakonom kao ustanova u djelatnosti kulture, 

- koja vodi transparentno financijsko poslovanje u skladu s propisima, 

- koja je ispunila ugovorne obveze prema  Gradu Lipiku 

-  nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu što se dokazuje Potvrdom o nepostojanju duga i  Proračunu Grada što se utvrđuje uvidom u službene evidencije Grada Lipika,

-  da se protiv osobe ovlaštene za zastupanje i voditelja projekta ne vodi kazneni postupak, što se dokazuje uvjerenjem nadležnog suda, ne starijem od šest mjeseci. 

- da ima utvrđen način javnog objavljivanja programskog i financijskog izvješća o radu za proteklu godinu 

- ima zadovoljavajuće organizacijske kapacitete i ljudske resurse za provedbu projekta,

- da općim aktom ima uspostavljen model dobrog financijskog upravljanja i kontrola, te način sprečavanja sukoba interesa pri raspolaganju javnim  sredstvima

- da nije u stečajnom postupku gašenja, postupku prisilne naplate ili u postupku likvidacije

- da ima usvojen financijski plan i program rada 

3) samostalni i slobodni umjetnici 

–  fizičke osobe s pravom slobodnih umjetnika utvrđenim na temelju Zakona o pravima slobodnih umjetnika i poticanju kulturnog i umjetničkog stvaralaštva („Narodne novine“ 43/96, 44/96)
·  nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu što se dokazuje Potvrdom o nepostojanju duga i  Proračunu Grada što se utvrđuje uvidom u službene evidencije Grada Lipika,

2.2. Pravo prijave na Poziv nemaju:

1. ogranci, podružnice i slični ustrojbeni oblici udruga  koji nisu registrirani sukladno Zakonu o udrugama kao pravne osobe,

2. udruge i ostale pravne organizacije koji  nisu upisane u Registar neprofitnih organizacija, 

3. prijavitelji  koji su nenamjenski trošili prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt), 

4. prijavitelji  koji su u stečaju, 

5. prijavitelji  koje nisu ispunile obveze vezane uz plaćanje doprinosa, poreza ili drugih davanja prema državnom proračunu i Proračunu Grada Lipika i  

6. prijavitelji čiji je jedan od osnivača politička stranka. 

2.3. Prijavitelj može prijaviti i ugovoriti najviše dva projekta u okviru ovog Poziva. Isti prijavitelj može biti partner drugom prijavitelju na projektu unutar ovog Poziva.
2.4. Prihvatljivi partneri na projektu: 

2.4.1. Partneri moraju zadovoljiti sve potrebne uvjete prihvatljivosti koje vrijede za prijavitelja navedeni pod točkom 2.1. Poziva.

2.4.2. Prijavitelj i partner uređuju svoj odnos obostranim potpisivanjem partnerske izjave ili sporazuma, koju popunjenu s potpisom i pečatom odgovorne osobe prilažu uz projekt.

2.4.3. Prijavitelj je odgovoran za provedbu projekta, namjensko trošenje sredstava i redovito izvještavanje

2.5. Prihvatljive aktivnosti koje će se financirati putem Poziva

2.5.1. Planirano trajanje projekta je do 12 mjeseci.

2.5.2. Mjesto provedbe je Grad Lipik, a pojedine aktivnosti moguće je provoditi u Republici Hrvatskoj i izvan područja Republike Hrvatske.

2.5.3. Prihvatljive i neprihvatljive aktivnosti

Projektne aktivnosti se moraju provoditi na području Grada Lipika. Pojedine aktivnosti (npr. putovanja na susrete, smotre, natjecanja) moguće je provoditi izvan područja Grada Lipika. 

Prihvatljive projektne aktivnosti su: 

-  organizacija manifestacija

- organizacija slobodnog vremena korisnika projekta i volontera

- očuvanje tradicijskih običaja 

- tiskanje časopisa i knjiga 

- njegovanje zbornog pjevanja 

Popis programskih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općeg i specifičnog cilja Poziva, a koje nisu spomenute gore, također uzeti u obzir za financiranje. 

Sljedeće vrste aktivnosti nisu prihvatljive za financiranje: 

· aktivnosti koje se odnose isključivo ili većinski na pojedinačne stipendije za studije ili radionice

· aktivnosti koje se odnose isključivo na razvoj strategija, planove i druge slične dokumente

· aktivnosti koje se tiču pravne zaštite

· aktivnosti koje se tiču isključivo odnosa s javnošću

· aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade

· aktivnosti koje se sastoje isključivo od istraživačkih akcija

· aktivnosti koje se odnose na osnivanje privatne tvrtke

· aktivnosti koje stvaraju profit

· donacije u dobrotvorne svrhe i slično

-    aktivnosti koje se ne održavaju na području Grada Lipika (osim aktivnosti koje su ugovorene u postupku pregovaranja sa Gradom Lipikom),

2.6. Prihvatljivi troškovi koji će se financirati ovim Pozivom
Sredstvima ovog Poziva mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

2.6.1. Prihvatljivim troškovima za financiranje ovim Pozivom podrazumijevaju se troškovi koji su neposredno vezani uz provedbu pojedinih aktivnosti unutar predloženog projekta (pri čemu treba posebno naznačiti vrstu i cijenu svake usluge) kao što su: 

· troškovi zaposlenika angažiranih na projektu,

· troškovi tiskanja, medijskog oglašavanja i promidžbe, uz obvezu poštovanja uvjeta vidljivosti i navođenja Grada Lipika kao pokrovitelja,

· troškovi prijevoza na smotre i natjecanja,

· troškovi smještaja,

· troškovi izrade, kupnje ili iznajmljivanja opreme i materijala (novih ili rabljenih)  namijenjenih  isključivo za projekt, te troškovi usluga,

· troškovi potrošne robe,

· troškovi reprezentacije,

· organizacija obrazovnih aktivnosti,

· materijal za aktivnosti,

· troškovi koji proistječu iz zahtjeva ugovora uključujući, troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje…) i

· ostali troškovi koji su izravno vezani za provedbu aktivnosti projekta.

2.6.2. Prijavitelju se može odobriti i pokrivanje dijela troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom projekta, u maksimalnom iznosu do 30 % ukupnog odobrenog iznosa financiranja iz Proračuna Grada.

2.6.3. Neprihvatljivim troškovima projekta ili programa smatraju se:

· dugovi i stavke za pokrivanje gubitaka ili dugova,

· dospjele kamate,

· stavke koje se već financiraju iz javnih izvora,

· kupovina zemljišta ili građevina, osim kada je to nužno za izravno provođenje projekta, kada se vlasništvo mora prenijeti na prijavitelje  i/ili partnere najkasnije po završetku projekta,

· gubitci na tečajnim razlikama,

· zajmovi trećim stranama,

· drugi troškovi koji nisu u neposrednoj povezanosti sa sadržajem i ciljevima projekta.
3.
KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Pozivu na dostavu projektnih prijedloga:

1. obrazac opisa i proračuna programa ili projekta,
2. obrazac izjave/sporazuma o partnerstvu (primjenjivo ako prijavitelj  ima partnera ili partnere),

3. potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da nema duga, u slučaju postojanja javnog duga, on mora biti podmiren prije samog potpisivanja Ugovora (dostavlja se prije potpisivanja ugovora),

4. uvjerenje nadležnog suda, ne starije od šest mjeseci, da se ne vodi kazneni postupak protiv  osoba ovlaštenih za zastupanje prijavitelja  i voditelja programa ili projekta (dostavlja se prije potpisivanja ugovora),

5. obrazac izjave o nepostojanju dvostrukog financiranja (dostavlja se prije potpisivanja ugovora),
6. samostalni i slobodni umjetnici koji obavljaju djelatnost u kulturi  - potvrdu ovlaštene strukovne umjetničke udruge i ovlaštene agencije
3.1. Sadržaj Opisnog i proračunskog obrasca
Opisni obrazac projekta dio je obvezne dokumentacije, a sadrži podatke o prijavitelju, partnerima te sadržaju projekta koji se predlaže za financiranje.

Obrasci u kojima nedostaju podaci, vezani uz sadržaj, projekta neće biti primljeni u razmatranje.

Obrazac je potrebno ispuniti na računalu putem sustava „ePrijave Grada Lipika“.
Ukoliko opisni obrazac sadrži gore navedene nedostatke, prijava će se smatrati nevažećom. 

Obrazac Proračuna dio je obvezne dokumentacije, a sadrži podatke o svim troškovima projekta, kao i o bespovratnim sredstvima koja se traže od davatelja.

Obrazac je potrebno ispuniti na računalu putem sustava „ePrijave Grada Lipika“,. 
3.3. Kako podnijeti prijavu?

Registracijom u sustav „ePrijave Grada Lipika“.
Prijava na Javni poziv podnosi se isključivo putem sustava „ePrijave“ na poveznici https://eprijave.Lipik.hr.
Prijavitelj se prije same prijave treba registrirati u sustav. Detaljne upute za registraciju i korištenje dostupne su na početnoj stranici sustava, pod poveznicom "Preuzmite korisničke upute".

Postupak prijave

Prijavu je potrebno popuniti, ispuniti sva obvezna polja i učitati dokumentaciju koja se prilaže uz prijavu te ju zaključiti u sustavu „ePrijave“. Tek nakon zaključavanja prijave moguće je preuzeti automatski generirani PDF prijavnog obrasca.

Dostava ispisanog prijavnog obrasca

Prijavitelj je obvezan ispisati isključivo zaključeni PDF prijavnog obrasca (bez priloga/dokumentacije koja ide uz prijavu), potpisati ga i ovjeriti, te ga dostaviti Gradu Lipiku na jedan od sljedećih načina:

1. skenirani obrazac e-poštom na adresu dragana.daic@lipik.hr, s naznakom:

„Javni poziv za sufinanciranje projekata iz područja kulture za 2027. godinu“

2. ili osobno/poštom na adresu: Grad Lipik, Marije Terezije 13, 34551 Lipik s naznakom:

„Javni poziv za sufinanciranje projekata iz područja kulture za 2027. godinu“

Prijava je pravovaljana samo ako je:

· zaključena u sustavu „ePrijave Grada Lipika“,

· ispisan isključivo PDF prijavnog obrasca (bez priloga/dokumentacije),

· potpisana i ovjerena,

· dostavljena Gradu Lipiku (skenirana e-poštom ili fizički/poštom na adresu Grada) u roku od 7 dana od dana zaključenja prijave u sustavu.

Prijave koje nisu zaključene u sustavu, kao i one za koje potpisani i ovjereni prijavni obrazac nije dostavljen u Grad Lipik u navedenom roku, neće se razmatrati.
Kontakt u vezi korištenja sustava „ePrijave Grada Lipika“

Za tehničku podršku vezanu uz korištenje sustava ePrijave obratite se na e-mail: podrska@eusluge.hr
3.4. Rok za podnošenje priajve 

· Rok za prijavu na Poziv je 120 dana od dana objave Poziva.
· Prijava je podnesena u roku ako je zaključena u sustavu „ePrijave Grada Lipika“ tijekom trajanja Javnog natječaja 

· Sve prijave poslane izvan roka neće biti primljene u razmatranje.

3.5. Kome se obratiti ukoliko imate pitanja?

Sva pitanja vezana uz ovaj Javni Poziv mogu se postaviti isključivo elektronskim putem slanjem upita  na jednu od slijedeće dvije e-mail adrese: financije@lipik.hr, dragana.daic@lipik.hr i to najkasnije 10 dana prije isteka Poziva.
Odgovori na pojedine upite poslat će se u najkraćem mogućem roku izravno na  adrese onih koji su pitanja postavili. 
U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja prijaviteljima o prihvatljivosti prijavitelja, partnera, aktivnosti ili troškova navedenih u prijavi.
4.
PROCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA PROPISANE UVJETE POZIVA

Gradonačelnik Grada Lipika, imenuje posebno tijelo za provjeru propisanih uvjeta Poziva (dalje: Povjerenstvo za provjeru formalnih uvjeta natječaja). Povjerenstvo mogu činiti zaposlenici davatelja sredstava i /ili vanjski suradnici. 
U postupku provjere ispunjavanja formalnih uvjeta poziva provjerava se:

· je li prijava dostavljena na pravi javni Poziv i u zadanome roku,

· je li zatraženi iznos sredstava unutar financijskih pragova postavljenih u javnom Pozivu,

· jesu li dostavljeni, potpisani i ovjereni svi obvezni obrasci,

· je li lokacija provedbe projekta prihvatljiva,

· jesu li predložene aktivnosti prihvatljive,

· jesu li prijavitelj i partner prihvatljivi sukladno uputama za prijavitelje javnog poziva te,

· jesu li ispunjeni drugi formalni uvjeti javnog poziva, 

· je li prijavitelj upisan u matični registar

· je li prijavitelj upisan u Registar neprofitnih organizacija (ako je primjenjivo)

· jesu li dostavljeni svi propisani obrasci i prilozi.

Članovi Povjerenstva ne smiju biti u sukobu interesa o čemu moraju potpisati posebnu izjavu. 

Nakon provjere svih pristiglih i zaprimljenih prijava prema propisanim uvjetima poziva, Povjerenstvo  za provjeru formalnih uvjeta javnog poziva donosi odluku  koje se prijave upućuju na procjenu kvalitete, a koje se odbijaju radi ne ispunjavanja propisanih uvjeta.
Nadležno upravno tijelo Grada Lipika pisanim će putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave u roku od 8 dana od donošenja odluke.

Prijavitelji koji su dobili obavijest da njihova prijava ne ispunjava propisane uvjete ovog Poziva, mogu u roku od osam dana izjaviti prigovor na Odluku Povjerenstva  Gradonačelniku Grada Lipika koji odlučuje o prigovoru u roku od 3 dana od zaprimljenog prigovora. Odluka Gradonačelnika o prigovoru je konačna.
(B) PROCJENA PRIJAVA KOJE SU ZADOVOLJILE PROPISANE UVJETE POZIVA

Gradonačelnik Grada Lipika  imenuje posebno tijelo za procjenu prijava (dalje: Povjerenstvo za ocjenu projekata) koje se sastoji od 5 članova. Povjerenstvo mogu činiti zaposlenici davatelja sredstava i /ili vanjski suradnici. 

Članovi Povjerenstva ne smiju biti u sukobu interesa o čemu moraju potpisati posebnu izjavu. 

Svaka pristigla i zaprimljena prijava ocjenjuje se temeljem slijedećih kiterija  za procjenu koji se nalaze u nastavku.
OCJENJIVANJE

Evaluacijski kriteriji podijeljeni su u skupine s pitanjima. Svakom pitanju dodjeljuje se bod između 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično.

1. Relevantnost projekta/max 20 bodova

	·       Provedba projekta će dovesti do zadovoljenja ciljeva iz dokumenata odnosno poziva za prijedloge
	1-5 
	

	Projekt odražava analizu problema, daje kvalitetno i izvedivo rješenje i ostvariv je u odnosu na ciljeve i očekivane rezultate
	1-5 
	

	Jasno su definirani i strateški izabrani sudionici, njihove potrebe su jasno definirane i projektni prijedlog se bavi tim potrebama              
	1-5
	

	Prijedlog uključuje specifične elemente s dodanom vrijednošću kao što su: zaštita okoliša, promocija ravnopravnosti spolova i jednakih prilika, potreba osoba s  invaliditetom, prava manjina i slično
	1-5
	



2. Financijska i operativna sposobnost/max 10 bodova

	Podnositelji (i partneri – ako postoje) imaju dovoljno iskustva u upravljanju projektima, dovoljnu tehničku stručnost i upraviteljsku sposobnost
	1-5
	

	Podnositelji imaju stabilne izvore financiranja i ostvaruju financiranja iz drugih izvora (ostali proračuni, donacije, članarine) u približno jednakoj ili većoj mjeri u odnosu na  iznos zatražen od Grada Lipika
	1-5
	



3. Odnos troškova i očekivanih rezultata/max 10 bodova

	Troškovi u financijskom planu projekta realno su iskazani
	1-5
	

	Stavke proračuna povezane su s prijavljenim aktivnostima
	1-5
	



4. Utjecaj na razvoj lokalne zajednice, umrežavanje, partnerstvo i volonterstvo /

               max 20 bodova

	Projekt je usmjeren na zadovoljenje javnih  potreba u kulturi, u većoj mjeri mještana Grada Lipika
	1-5
	

	Projekt će potaknuti promjene i utjecati na rješavanje  problema u lokalnoj zajednici
	1-5
	

	Šira zajednica/volonteri će biti uključeni u projekt
	1-5
	

	Projekt će biti realiziran u partnerstvu koje će osigurati dodatnu kvalitetu izvedbi projektnih aktivnosti
	1-5
	

	
	
	




5. Vidljivost projekta/max 5

	Projektom je dovoljno kvalitetno prikazan medijski plan i promocija  aktivnost
	1-5
	







6. Ostalo/max 15

	Projekt je većim dijelom usmjeren na rad s djecom i mladima
	1-3
	

	Projektom se promovira Grad Lipik u tuzemstvu i inozemstvu
	1-3
	

	Kontinuiran aktivan rad prijavitelja duži od 5 godina
	1-2
	

	Aktivan broj sudionika projekta/inicijative/                                     
        < 30 osoba – 1 bod
         > 31 < 50 osoba – 2 boda
         > 51 < 80 osoba – 3 boda
         > 81 < 100 osoba – 4 boda
            > 100 osoba – 5 bodova
	1-5
	

	Prijavitelj ima više od jedne sekcije unutar organizacije
	1-2
	


          









( max ukupno: 80 bodova)
	UKUPNO:
	


Opisna ocjena projekta (pozitivni aspekti, razlozi za financiranje projekta, kao i nedostaci, razlozi zbog kojih se projekt ne predlaže za financiranje  i ostalo):

	


Opisna ocjena projekta treba biti sukladna broju bodova iz brojčane ocjene. 

Svaki član Povjerenstva za ocjenu projekata samostalno ocjenjuje pojedine prijave, upisujući svoja mišljenja o vrijednosti prijavljenih projekata ocjenom od 1 do 5 za svako postavljeno pitanje u obrascu za procjenu i to za svaki pojedinačni projekt. Povjerenstvo za ocjenu projekata donosi bodovnu listu zbrajanjem pojedinačnih bodova svih članica/članova povjerenstva te izračunom aritmetičke sredine tih bodova koja se upisuje u skupni obrazac pojedine prijave i predstavlja ukupni broj bodova koji je projekt ostvario. Bodovna lista sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim.

Temeljem provedene procjene prijava koje su zadovoljile propisane uvjete Poziva, Povjerenstvo za ocjenu projekata, prema broju bodova, sastavlja listu odabranih projekata.
Dostava dodatne dokumentacije i ugovaranje

Kako bi se izbjegli dodatni nepotrebni troškovi prilikom prijave na Poziv, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih programa/projekta za dodjelu sredstava.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju Obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Dodatna dokumentacija koja može biti zatražena:

· uvjerenje o nevođenju kaznenog postupka  protiv odgovorne osobe u udruzi i voditelja projekta ne stariji od 6 mjeseci;

· potvrda izdana od strane Ministarstva financija - Porezne uprave da su podmireni svi doprinosi i plaćen porez;

· Obrazac izjave o nepostojanju dvostrukog financiranja (dostavlja se prije potpisa ugovora)

5. 
OBAVIJEST O DONESENOJ ODLUCI O DODJELI FINANCIJSKIH SREDSTAVA
Svi prijavitelji, čije su prijave ušle u postupak procjene, bit će obaviješteni o donesenoj odluci o dodjeli financijskih sredstava javnim putem objavom na Internet stranicama Grada. Prijavitelji čiji projekti/programi nisu prihvaćeni za financiranje biti će pismeno obaviješteni o razlozima nefinanciranja njihova projekta ili programa.

Prijavitelj koji  je sudjelovao u prijavi na javni poziv može podnijeti pisani prigovor isključivo na natječajni postupak te eventualno bodovanje nekog kriterija s 0 bodova Jedinstvenom upravnom odjelu Grada Lipika u roku od 8 dana od zaprimljene obavijesti.

Prigovor se ne može podnijeti na odluku o neodobravanju sredstava ili visinu dodijeljenih sredstava.

Gradonačelnik odlučuje o prigovoru u roku od 8 dana od zaprimljenog prigovora.
Odluka Gradonačelnika o prigovoru je konačna.
5.1. Indikativni kalendar postupka Poziva

	Faze javnog poziva
	Datum

	Objava javnog poziva
	30.09.2026.

	Rok za slanje prijava
	29.01.2027.

	Rok za slanje pitanja vezanih uz javni poziv
	20.01.2027.

	Rok za upućivanje odgovora na pitanja vezana uz javni poziv
	26.01.2027.

	Rok za provjeru propisanih uvjeta javnog poziva
	16.03.2027.

	Rok za procjenu prijava koje su zadovoljile propisane uvjete javnog poziva
	25.03.2027.

	Rok za objavu odluke o dodjeli bespovratnih sredstava 
	30.4.2027.

	Rok za ugovaranje
	28.5.2027.


Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na web stranici: www.lipik.hr 
7. POPIS POTREBNE DOKUMENTACIJE 
1. Obrazac prijave projekta/programa i obrazac proračuna ( u sustavu e-prijave Grada Lipika)
2. Popunjena, potpisana i ovjerena Izjava o nepostojanju dvostrukog financiranja

3. Popunjena, potpisana i ovjerena Izjava o partnerstvu

4. Potvrda porezne uprave o stanju javnog duga, 
5. Uvjerenje o nekažnjavanju.
6. Samostalni i slobodni umjetnici koji obavljaju djelatnost u kulturi  - potvrdu ovlaštene strukovne umjetničke udruge i ovlaštene agencije
Upute za prijavitelje



Upute za prijavitelje

